text: Arbejdsretten: Straks-påbud til strejkende på Danfoss
  15 maj 2014 kl. 06.59
  Arbejdsretten har torsdag eftermiddag afsagt en kendelse om, at de strejkende på Danfoss straks skal gå i arbejde. Omkring 1000 medarbejdere på Danfoss' afdelinger i både Gråsten og Nordborg forsatte i dag strejken.
  Arbejdsretten kendte - som ventet - arbejdsnedlæggelsens overenskomsstridig. Og de ansatte fik den vanlige strakspåbud om at gå i arbejde.
  Det kan dog først ske søndag kl. 22, når natholdet møder ind, fordidet er helligdag fredag.
  De strejkende b lev også pålagt skærpet bod - 70 kr. pr. time.
  Klokken syv torsdag morgen besluttede dagholdene at nedlægge arbejdet. Natten til torsdag har natholdene også nedlagt arbejdet.
  Afdelingen Power Solutions nedlægger arbejdet på tredje døgn.
  - Jeg har forgæves forsøgt at få medarbejderne til at genoptage arbejdet, men det er ikke lykkes, siger Jan Lorenzen fællestillidsrepræsentant på Power Solutions.
  Danfoss pressechef bekræfter, at medarbejderne har nedlagt arbejdet, men har ingen øvrige kommentarer til strejken.
  